25PES-282
EH Bildu Nafarroa taldeko foru parlamentari Eneka Maiz Ulaiar andreak, Nafarroako Parlamentuko Erregelamenduaren babesean, Hezkuntza Departamentuari eskatzen dio idatzizko galdera hauei erantzun diezaien.
Nafarroako Lanbide Heziketa zenbait ikastetxek salatu dute Lanbide Heziketa Dualerako murrizketek ezarri dituela Hezkuntza Departamentuak. Adierazi dute tutoretza-orduak gutxitu direla eta horrek lan-praktikak kudeatzeko zailtasunak ekarriko dituela. Tartean daude Donibane-San Juango Lanbide Heziketako Ikastetxe Integratua, Elizondokoa, eta Iruñeko Ana María Sanz eta Nekazaritza eta Basozaintzako Lanbide Heziketako Ikastetxe Integratuak.
Tutorea funtsezkoa da Lanbide Heziketa Dualean. 658/2023 Errege Dekretuak, Lanbide Heziketari buruzko Lege Organiko berria garatzen du, eta adierazten du Lanbide Heziketako ikastetxeko tutore dualarekin batera, enpresan beste tutore bat egon behar dela, koordinatzeko. 
Zenbatekoa izan da jaitsiera hori? Zein izan dira arrazoiak?
Zenbat koordinazio-ordu izan ditu tutore bakoitzak orain arte Lantokiko Prestakuntza moduluak koordinatzeko? 
Zenbat koordinazio-ordu izan ditu tutore bakoitzak hemendik aurrera Lanbide Heziketa Dualeko praktikak koordinatzeko? 
Tutoreek enpresetara joaten eta enpresetatik etortzen emandako denbora nola zenbatzen da? Koordinazio-ordu moduan?
Sistema zaharra (Lantokiko Prestakuntza) eta berria (Lanbide Heziketa Duala) aldi berean dauden bitartean, nola bermatuko da plan zaharreko eta plan berriko ikasleak behar bezala artatu eta koordinatuko direla?

